UN MARCHAND DE PARIS. 409 
liiy accoustrcant et nettoyant ses habillements et luy pansant aussy 
son cheval, se tenant partie du temps au logis des Balmas, et autre 
partie du temps auroit habité à la maison de M. du Tournoer, gref- 
fier criminel, et autre partie du temps dans les prisons de scéans et 
chez le verguier, et ne luy donnoit que vingt-cinq livres par année. 
Enquis s'il qui deppose, ne servoit au d. Ganaye pour luy escrire 
et enregistrer en ses livres les quantités de pastel qu'il acheptoit et 
les personnes desquelles les d. achepts estoient faitcts, les sommes 
d'or et d'argent qu'il prestoit ou advançoit sur le pastel qu'on luy 
debvoit bailler. 
Dict, qu'il ne sait onques meslé de rien de ce dessus, car aussy ne 
savoit il escripre que bien peu, mais il avoit autres deux facteurs qui 
conduisoient ses trafiques, de pastel et autre marchandises desquelles 
avoit le monyement ung nommé Pierre Guérin et ung nommé Mon- 
taignac qui estoient ses principaux facteurs et institeurs et luy qui 
dépose, comme dict est, ne se mesloit d'autre cas que de tenir nets 
les accoutremens du d. feu Ganaye et d'estre à son coucher et lever, 
et luy panssait son cheval et ne se despartoit jamais de sa compa- 
gnie pour luy faire service à toute heure; mais les d. Montanhac et 
Guérin alloient ça et là mesmes par le pays de Lauragois pour faire 
les receptes du pastel achepté par le d. Ganaye. 
Enquis quelle quantité de pastel, tant agranée que autre, avoit le 
d. Ganaye, tant en ceste ville, au pays de Lauragois que ailleurs, ou 
estoient ses boutiques pastellières, tant en Tholose que ailleurs. 
Dict, qu'il n'en sauroit rien déposer pour ce qu'il ne se mesloit 
d'autre affaires que de celles là-dessus déclairées, bien est uray que 
le d. feu Ganaye tenoit quelques botiques au fond de la rue de Pro- 
gamingères, en une maison appartenant aux héritiers de feu noble 
Jehan Delpuech, bourgeois de Tholose, où il tenoit quelque quantité 
de pastel qu'il ne sauroit espéciffier. 
Enquis en quelle part avoit et tenoit le d. feu Ganaye son trésor 
d'or ou d'argent monoyé ou à monnoyer, ensemble ses livres de rai- 
sons et autres papiers, bullettère et instrumens des debtes qui luy 
estoient deues, 
Dict, que environ le commencement du mois de septembre dernier 
passé ou bien sur la fin du mois d'aoust, peu de jours avant qu'il feust 
faict prisonnier la dernière fois, le d. feu Ganaye, son maistre, fist 
emballer au déposant deux petites sacques de layne et icelles presser 
dans les d. sacques avec ses pieds, et pendant qu'il faisoit les d. balles, 
le d. feu Ganaye, ensemble Pierre Guérin, son facteur et,institeur, 
mirent dans chescune des d. balles, parmy la layne, ung sac d'or ou 
d'argent estant assez grands et pouvoient contenir tous deux ensem- 
ble une pugnière ou environ d'or ou d'argent; autrement, ne sauroit 
combien de somme y avoit et ne sauroit bonnement espéciffier la 
quantité ny si tout estoit or ou argent, car il ne remplist point les d. 
sacques ny ne les vist poinct remplir, ce pendant qu'il s'attendoit à 
les remplir de laine, le d. Ganaye et le d. Guérin seroient survenus 
et auroient porté les d. sacs plains d'or ou d'argent; lesquel sac estoit 
porté par le d. Guérin desoubs son ristre et lequel sac mirent dans la 
